# בהאא אוללה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בהאא אוללה (שמו הקודם "מירזא חוסיין עלי") (12 בנובמבר 1817 - 29 במאי 1892) הינו נביא האמונה הבהאית וכותבם של כתביה הקדושים.

בהאא אוללה (פירוש - "זוהר האל") נולד בעיר טהרן שבאיראן בשנת 1817. הוא עמד בראש המאמינים במעשיו של מייסד האמונה הבההאית, מירזא עלי מוחמד ("המהדי"), שהוצא להורג בשל כפירה בעיקרי האיסלאם וטענתו שהוא הבאב (ה"שער") של הדור. בעקבות תלייתו של מוחמד, יצאו לגלות בהאא אוללה ותלמידיו.

בגלות זו עברו בהאא אוללה ומאמיניו מספר תחנות. בשנת 1853 התיישבו בעירק, אך בעקבות מחאות של ממשלת איראן על כך שעירק נותנת מחסה לכופרים באיסלאם, סילקו העירקים את בהאא אוללה ואנשיו מתחומי הממלכה. הם המשיכו לגלות עד שבשנת 1863 הגיעו לתורכיה, שגם היא לא ראתה את שיבתם במדינה בעין יפה, ועל כן הגלתה אותם לארץ ישראל, לעיר עכו. מירזא חוסיין עלי ובני משפחתו נשלחו לבית הכלא שבעכו, באשמת עמידה בראש קבוצה המביעה רעיונות שהינם בגדר כפירה על פי האיסלאם.

כעבור שנה וחצי הטורקים הגיעו למסקנה שמירזא חוסיין עלי אינו מהווה סכנה לציבור, ושחררו אותו. אולם הם חייבו אותו להיות במעצר בית שבמסגרתו הותר לו להסתובב חופשי במהלך היום, אך בלילות היה עליו לישון בחדר מסוים שהעמידו לרשותו (בבוא היום- לאחר מותו בשנת 1892 הוא נקבר באותו חדר).

## [עריכה] ייסוד הדת החדשה

בשנת 1868 סיים בהאא אוללה את ספרו, שלטענתו נכתב בהשראה אלוהית, שנקרא בשם "כתאב אקדס" (ספר הקודש). בספר זה הכולל כ-500 פסוקים, גיבש רעיונות לדת חדשה ומודרנית- הדת הבהאית.

באותה שנה, במסגרת הסיורים שנהג לעשות בארץ, הוא הגיע לכרמל, ובהשקיפו על מפרץ חיפה התלהב מן הנוף ומיופיו של הטבע. את התלהבותו ביטא באוזני תלמידיו, שבבוא הזמן החליטו שהואיל והוא התאהב בחיפה, הם יכריזו עליה כעיר המרכזית של הכת הבהאית בעולם מבחינה אדמיניסטרטיבית.

באותה שנה, הכריז בהאא אוללה עוד מספר הכרזות חשובות. בין היתר קבע שההולכים בדרך שהתווה הבאב מהווים מכאן והלאה את הבסיס לדת חדשה, דת של העידן המודרני. יסודות האמונה של הדת החדשה כתובים ב"כתאב אקדס", שדברים רבים בו שונים לחלוטין מהדת המוסלמית. למשל, הוא קבע כערך עליון את השאיפה של המאמינים בדת החדשה, שלפיה עליהם לחפש קרבה בין כל בני אנוש ללא הבדלי לאום, גזע, מעמד סוציאלי, מין וכדומה.

הוא העלה לערך עליון מושגים כמו היגיינה, אסתטיקה, ובמקביל ביטל מושגים של עונשים בחינוך ושל קיפוח האישה. אפשר לומר שדת זו כמעט נטולת מצוות מעשיות, ובעיקר מתמקדת ברעיונות של פתיחות וחופש, אחווה, הרמוניה ושלום.

בהאא אוללה הכריז גם שהוא הנביא היחיד של הדת החדשה, בעוד ה"באב", מירזא עלי מוחמד, שהיה מורהו, הוגדר על ידיו כמי שבא רק לבשר על בואו של הנביא הגדול, הלא הוא בהאא אוללה עצמו.

בשנת 1892 מת בהאא אוללה ונקבר בעכו, באותו חדר שבו בילה את מרבית חייו מאז הגיע לארץ ישראל. במהלך הזמן הפך מקום זה את העיר עכו לעיר המקודשת ביותר בעיני הבהאים בעולם.

## [עריכה] עיקרי האמונה הבהאית על פי בהאא אוללה

1. איסור על לחימה (פציפיזם).
2. שוויון סוציאלי מעמדי ומיני.
3. אסור להתחתן עם יותר מאישה אחת.
4. מותר להחזיר גרושה כל עוד לא התחתנה עם איש אחר.
5. ביטול המושג "תפילה בציבור". בהאא אוללה טען שאדם הרוצה להתפלל יכול לעשות זאת באופן פרטי ללא צורך בטקסט כתוב, והוא עושה זאת היישר אל האלוהים. התפילה היחידה שצריכה להיות כתפילה בציבור היא תפילה על הנפטר.
6. הוא קבע כחובה דתית את הצורך ברחיצות היגייניות.
7. הוא קבע כלל שלאדם מותר לעשות כל דבר, אלא אם כן אותה פעולה עומדת בסתירה לשכל הישר של האדם.
8. הוא ביטל את המושג "פולחן דתי" ואת המושג "כלי קודש" ו"מקומות פולחן", וקבע שכל אדם רשאי להתפלל במקום ובשעה שנראים לו.
9. הוא קבע שכל אדם מחויב לעבוד בעבודה פרודוקטיבית (יוצרת).
10. הוא קבע שכל הבהאאים בכל מקום בעולם חייבים להיות כפופים לחוקים של המדינה שבה הם נמצאים, ואולם עליהם להיזהר שלא להיות קשורים בפעילות פוליטית או פעילות צבאית.
11. הוא ביטל את המושג "מאכלות אסורים". מותר לאכול כל דבר, ובלבד שאיננו מזיק לגוף.
12. צריך להקים בכל הערים החשובות בעולם מבנים שמגמתם לאפשר לאוכלוסייה לקיים מדיטציה, כלומר ריכוז המחשבה. בהתאם לכך אכן רכשו הבהאאים קרקעות בלמעלה ממאה ערים חשובות בעולם, וב-8 ערים בנו מבנים יפהפיים המיועדים למדיטציה והן: חיפה ובה מקדש הבאב, שיקגו ארצות הברית, ניו דלהי הודו, פנמה, סידני אוסטרליה, אוגנדה, פרנקפורט גרמניה, איי סמואה.
13. הוא דגל באחידות לשונית, ובזמנו קבע שכולם ילמדו את שפת האספרנטו, שחוברה על ידי אליעזרזמנהוף. בימינו השפה הבינלאומית של הבהאים כבר איננה שפת האספרנטו, אלא השפה האנגלית.
14. במקביל ובהמשך למספר 19 (מספר), קבע בהאא אוללה שלמספר 9 (מספר) תהיה חשיבות משום ששמו, בהאא, בגימטריה זה 9. שני מספרים אלה, 19 ו-9, באים לידי ביטוי בולט באורח חייהם של הבהאים.

מקור: http://he.wikipedia.org../../../%D7%91/%D7%94/%D7%90/%D7%91%D7%94%D7%90%D7%90_%D7%90%D7%95%D7%9C%D7%9C%D7%94.html

קטגוריות: האמונה הבהאית | חכמי דת איראנים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Asturianu
- Català
- Česky
- Deutsch
- Esperanto
- Español
- Euskara
- فارسی
- Suomi
- Français
- Galego
- Ido
- Italiano
- 日本語
- 한국어
- Lëtzebuergesch
- Plattdüütsch
- Nederlands
- Norsk (nynorsk)
- Norsk (bokmål)
- Polski
- Português
- Русский
- Srpskohrvatski / Српскохрватски
- Slovenčina
- Slovenščina
- Svenska
- Türkçe
- 中文